Sasampunipun tata upacara ing nginggil kaanggep cekap, besan dipunpapag dening bapa ibunipun manten putri, amargi nalika upacara panggih dumugi upacara dhahar walimahan katindakaken, besan boten kenging angrawuhi. Besan kekalih lajeng kadherekaken tumuju ing sasana rinengga. Besan limrahipun kalenggahaken ing sakiringipun temanten. Dene tiyang sepuhipun temanten putri ing kanannipun temanten.